CELEX: C2004/217/11
Language: el
Date: 2004-08-28 00:00:00
Title: Απόφαση του Δικαστηρίου (δεύτερο τμήμα), της 8ης Ιουλίου 2004, στην υπόθεση C-166/03, Επιτροπή των Ευρωπαϊκών Κοινοτήτων κατά Γαλλικής Δημοκρατίας (Παράβαση κράτους μέλους — Άρθρο 28 ΕΚ — Εμπορία τεχνουργημάτων από πολύτιμο μέταλλο — Ονομασίες χρυσός και κράμα χρυσού)

28.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/6
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 8ης Ιουλίου 2004
   στην υπόθεση C-166/03, Επιτροπή των Ευρωπαϊκών Κοινοτήτων κατά Γαλλικής Δημοκρατίας (1)
   
   (Παράβαση κράτους μέλους - Άρθρο 28 ΕΚ - Εμπορία τεχνουργημάτων από πολύτιμο μέταλλο - Ονομασίες χρυσός και κράμα χρυσού)
   (2004/C 217/11)
   Γλώσσα διαδικασίας: η γαλλική
   Στην υπόθεση C-166/03, Επιτροπή των Ευρωπαϊκών Κοινοτήτων (εκπρόσωπος: B. Stromsky) κατά Γαλλικής Δημοκρατίας (εκπρόσωποι: G. de Bergues και F. Million), με αντικείμενο να διαπιστωθεί ότι η Γαλλική Δημοκρατία, επιτρέποντας την ονομασία «οr» (χρυσός) μόνο για τα τεχνουργήματα με περιεκτικότητα σε χρυσό 750 χιλιοστά, ενώ αυτά με περιεκτικότητα 375 ή 585 χιλιοστά φέρουν την ονομασία «alliage οr» (κράμα χρυσού), παρέβη τις υποχρεώσεις που υπέχει από το άρθρο 28 ΕΚ, το Δικαστήριο (δεύτερο τμήμα), συγκείμενο από τους C. W. A. Timmermans, πρόεδρο τμήματος, J.-P. Puissochet, J. N. Cunha Rodrigues (εισηγητή), R. Schintgen και N. Colneric, δικαστές, γενικός εισαγγελέας: F. G. Jacobs, γραμματέας: R. Grass, εξέδωσε στις 8 Ιουλίου 2004 απόφαση με το ακόλουθο διατακτικό:
   
               1.
            
            
               Η Γαλλική Δημοκρατία επιτρέποντας την ονομασία «οr» (χρυσός) μόνο για τα τεχνουργήματα με περιεκτικότητα σε χρυσό 750 χιλιοστά, ενώ αυτά με περιεκτικότητα 375 ή 585 χιλιοστά φέρουν την ονομασία «alliage οr» (κράμα χρυσού), παρέβη τις υποχρεώσεις που υπέχει από το άρθρο 28 ΕΚ.
            
         
               2.
            
            
               Καταδικάζει τη Γαλλική Δημοκρατία στα δικαστικά έξοδα.
            
         
      (1)  ΕΕ C 135 της 7.6.2003.